anil_kumble
పుణే పిచ్‌ బ్యాటింగ్‌కు క్లిష్టతరం: కుంబ్లే
పుణే: ఆస్ట్రేలియాతో పుణే వేదికగా జరుగుతున్న తొలి టెస్టు తొలి ఇన్నింగ్స్‌లో టీమిండియా ఘోరంగా విఫలమైన సంగతి తెలిసిందే.దీనిపై టీమిండియా హెడ్‌ కోచ్‌ కుంబ్లే మాట్లాడుతూ విజయవంతమైన దశలోను ఒక ప్రతికూలమైన రోజు ఉంటుందన్నాడు.టీమిండియా టెస్టు కెప్టెన్‌ కోహ్లీ పగ్గాలు చేపట్టిన తరువాత అద్భుతమైన విజయాలను సొంతం చేసుకున్న టీమిండియా పుణే టెస్టులో తొలి ఇన్నింగ్స్‌లో 105 పరుగులకే ఆలౌటైంది.ఈ క్రమంలో కుంబ్లే టీమిండియాను వెనుకేసుకొచ్చే ప్రయత్నం చేశాడు.ఈ మ్యాచ్‌కు ఆతిథ్యం ఇస్తున్న పుణే స్టేడియం పిచ్‌ బ్యాటింగ్‌కు క్లిష్టతరమైనదని, రెండవ రోజు ఆటలో రాహుల్‌ ఔటయ్యాక దురదృష్టవశాత్తు వెంట వెంటనే వికెట్లు పడ్డాయని, ఈ రోజు మనది కాదని,బాగా నిరా శకు గురి చేసిందని కుంబ్లే వివరించాడు. అన్ని రోజులు మనకు అనుకులంగా ఉండవు.ఇదో చెడ్డ రోజు,బాగా నిరాశ కలిగించింది.రాహుల్‌,రహానే బ్యాటింగ్‌ చేస్తున్నప్పుడు మంచి స్థితిలోనే ఉన్నాం.రాహుల్‌ ఔటైన తరువా అయిదారు బంతుల తేడాలో నాలుగు వికెట్లు పడ్డాయి.ఇది బాగా దెబ్బతీసింది.పిచ్‌ బాగా టర్న్‌ అయ్యింది. మేం కొంత నిలకడ చూపితే బాగుండేది.ఈ వికెట్‌పై బ్యాటింగ్‌ చేయాలంటే దూకుడుతో పాటు అప్రమత్తత కూడా చాలా అవసరం. ఓవరాల్‌గా ఇదో పీడకల. మేం సమిష్టిగా విఫలమయ్యాం అని కుంబ్లే పేర్కొన్నాడు.పుణే టెస్టు తొలి ఇన్నింగ్స్‌ లంచ్‌ విరామ సమయం అనంతరం టీమిండియా ఆఖరి ఏడు వికెట్లను 11 పరుగుల వ్యవధిలో కోల్పోయింది.ఆస్ట్రేలియా ప్రధాన స్పిన్నర్‌ నాథన్‌ లియాన్‌ పెద్దగా ప్రభావం చూపకపోయినా స్టీవ్‌ ఒకీఫీ మాత్రం సత్తా చాటాడు.ఈ టెస్టులో ఆస్ట్రేలియా స్పిన్నర్‌ ఒకీపీ 35 పరుగులిచ్చి ఆరు వికెట్లు తీసు కున్నాడు. టెస్టుల్లో ఒకీఫీకి ఇదే అత్యుత్తమ ప్రదర్శన.అంతేకాదు టెస్టుల్లో అయిదు వికెట్టు తీయడం కూడా ఇదే తొలిసారి.మరోవైపు టీమిండియా టెస్టు క్రికెట్‌ చరిత్రలో అత్యంత చెత్త రికార్డును నమోదు చేసింది.